cyanic-selkie/wikianc huggingface dataset:
রস টেলর
লুটেরু রস পৌতোয়া লোট টেলর (Luteru Ross Poutoa Lote Taylor; জন্ম: ৮ মার্চ, ১৯৮৪) ওয়েলিংটনের লোয়ার হাটে জন্মগ্রহণকারী নিউজিল্যান্ডীয় ক্রিকেটার। এছাড়াও তিনি নিউজিল্যান্ড জাতীয় ক্রিকেট দলে অধিনায়কের দায়িত্ব পালন করেছেন। সচরাচর তিনি রস টেলর নামেই বৈশ্বিকভাবে পরিচিত ব্যক্তিত্ব। যুবদের আন্তর্জাতিকে অনূর্ধ্ব-১৯ ক্রিকেট দলেও অধিনায়কত্ব করেছেন তিনি। বর্তমানে তিনি পুনে ওয়ারিয়র্স ইন্ডিয়া দলের পক্ষ হয়ে আইপিএলে খেলছেন। এছাড়াও তিনি ২০১৩ সালের ক্যারিবিয়ান প্রিমিয়ার লীগে রিকি পন্টিং ও অ্যাডাম গিলক্রিস্টের সাথে বিক্রিত খেলোয়াড়ের তালিকায় ছিলেন। ডিসেম্বর, ২০১৩ সালে ওয়েস্ট ইন্ডিজের বিপক্ষে ডুনেডিনে অনুষ্ঠিত সিরিজের প্রথম টেস্টে তিনি তার প্রথম ও নিউজিল্যান্ডের পক্ষে ১৭তম টেস্ট ক্রিকেটার হিসেবে ডাবল-সেঞ্চুরি হাঁকান।
খেলোয়াড়ী জীবন
১ মার্চ, ২০০৬ তারিখে নিউজিল্যান্ড দলের পক্ষ হয়ে আন্তর্জাতিক ক্রিকেটে অভিষিক্ত হন রস টেলর। একদিনের ঐ আন্তর্জাতিক ক্রিকেটে প্রতিপক্ষীয় দল ছিল ওয়েস্ট ইন্ডিজ। মার্ফি সু’য়ার পর তিনি হলেন সামোয়া’র দ্বিতীয় পুরষ খেলোয়াড়, যিনি নিউজিল্যান্ড দলে খেলার সুযোগ পেয়েছেন।
৩ মার্চ, ২০১০ তারিখে টেলর প্রথমবারের মতো অধিনায়কত্ব করেন। ড্যানিয়েল ভেট্টোরি নাকে আঘাত পাওয়ায় খেলা শুরুর ত্রিশ মিনিট পূর্বে একদিনের আন্তর্জাতিকে অস্ট্রেলিয়ার বিপক্ষে তিনি এ সুযোগ পান। দলের পক্ষে সর্বোচ্চ ৭০ রান করেন ও দল দুই উইকেটের ব্যবধানে বিজয়ী হয়। ঐ খেলায় তিনি ম্যান অব দ্য ম্যাচের পুরস্কার লাভ করেন। অর্জিত $NZ ৫০০ নিউজিল্যান্ডীয় ডলার মাস্টারটনের ল্যান্ডসডন ক্রিকেট ক্লাবে দান করে দেন তিনি।
বিধ্বংসী ও আগ্রাসীমূলক ব্যাটিংয়ের জন্য পরিচিত হয়ে আছেন। আইপিএলে অনেকগুলো খেলায় রাজস্থান রয়্যালসকে বিজয়ের মুখ দেখিয়েছেন। এছাড়াও উচ্চ স্ট্রাইক রেটধারী খেলোয়াড় তিনি। ২০০৯ সালে এয়ারটেল চ্যাম্পিয়ন্স লীগ টুয়েন্টি২০ প্রতিযোগিতায় দিল্লি ডেয়ারডেভিলসের বিপক্ষে জয়ের পর অধিনায়ক অনিল কুম্বলে তাকে স্পিনারদের মৃত্যুদূত নামে আখ্যায়িত করেন। খেলায় তিনি ৩৮ বলে ৬৫ রান করে ম্যান অব দ্য ম্যাচ নির্বাচিত হন।
টেস্টে তার সর্বোচ্চ রান হচ্ছে অপরাজিত ১৫৪*, যা তিনি ওল্ড ট্রাফোর্ড ক্রিকেট গ্রাউন্ডে মে, ২০০৮ সালে ইংল্যান্ডের বিপক্ষে করেছেন।
ক্রিকেট বিশ্বকাপ
২০১৫ সালের ক্রিকেট বিশ্বকাপ প্রতিযোগিতায় অংশগ্রহণের লক্ষ্যে ৮ জানুয়ারি, ২০১৫ তারিখে নিউজিল্যান্ড ক্রিকেট কর্তৃপক্ষ নিউজিল্যান্ড দলের ১৫-সদস্যের চূড়ান্ত তালিকা প্রকাশ করে। এতে তিনিও দলের অন্যতম সদস্য মনোনীত হন। ১৩ মার্চ সেডন পার্কে অনুষ্ঠিত গ্রুপ পর্বের সর্বশেষ খেলায় বাংলাদেশের বিপক্ষে খেলায় অংশ নিয়ে নিউজিল্যান্ডের ৪র্থ খেলোয়াড় হিসেবে তিনি একদিনের আন্তর্জাতিকে ৫,০০০ রানের মাইলফলকে পদার্পণ করেন।
বিতর্ক
রস টেলরের অধিনায়কত্ব নিয়ে কোচ মাইক হেসন ভীষণ বিতর্কে জড়িয়ে পড়েন। তার মতে টেলরকে ব্রেন্ডন ম্যাককুলামের কাঁধে দলের দায়িত্ব দেয়া উচিত। জানা যায় যে, ব্রেন্ডন ম্যাককুলাম হেসনের ঘনিষ্ঠতম বন্ধু। হেসনের সমালোচনা ও নিউজিল্যান্ড ক্রিকেটের সাথে টেলরের তিক্ততাপূর্ণ সম্পর্কের জন্য শ্রীলঙ্কার বিপক্ষে অনুষ্ঠিত ১ম টেস্টের চারদিন পূর্বে দলের অধিনায়কের দায়িত্ব থেকে অব্যহতি দেয়া হয়েছিল। কিন্তু দ্বিতীয় টেস্টে টেলরের ম্যান অব দ্য ম্যাচ প্রাপ্তির ফলে নিউজিল্যান্ড শ্রীলঙ্কার বিরুদ্ধে ঐতিহাসিক বিজয় লাভ করে। এরপর টেলরকে অধিনায়কত্বের জন্য অনুরোধ জানানো হলেও তিনি তা প্রত্যাখ্যান করেন।
ব্যক্তিগত জীবন
টেলর সামোয়া দ্বীপপুঞ্জের বংশোদ্ভূত ব্যক্তি। তার মা সামোয়ায় এবং বাবা নিউজিল্যান্ডে জন্মগ্রহণ করেন। নিউজিল্যান্ড জাতীয় মহিলা ক্রিকেট দলের খেলোয়াড় ভিক্টোরিয়া জেন ব্রাউনকে ২৫ জুন, ২০১১ তারিখে বিয়ে করেন তিনি। ম্যাকেঞ্জি নামীয় এক কন্যা সন্তান রয়েছে তাদের। তার নিকটতম বন্ধু হিসেবে রয়েছেন নিউজিল্যান্ডার্স মার্টিন গাপটিল।
হেরিকা টিবারসিও
হেরিকা টিবারসিও (Hérica Tibúrcio) একজন ব্রাজিলিয়ান মিশ্র মার্শাল আর্টিস্ট যিনি ইনভিক্‌টা এফসিতে এটমওয়েট বিভাগে প্রতিযোগিতা করেন। একইসাথে তিনি একজন প্রাক্তন ইনভিক্‌টা এফসি অ্যাটমওয়েট চ্যাম্পিয়ন। এছাড়াও নেটিভ ব্রাজিলের বাইরে এবং অ্যাটমওয়েটে প্রমোশনের ক্ষেত্রে প্রথম দিককার লড়াইয়ে মাত্র ২১ বছর বয়সেই শিরোপা জয়ের মধ্য দিয়ে এই প্রতিষ্ঠানের ইতিহাসে তিনিই সর্বকনিষ্ঠ চ্যাম্পিয়ন।
টিবারসিওর প্রথম টাইটেল ডিফেন্সটি ছিলো "ইনভিক্‌টা এফসি ১৩:সাইবোর্গ বনাম ভ্যান ডুইন" তে। যা অনুষ্ঠিত হয়েছিলো ১০ জুলাই, ২০১৫ সালে আয়াকা হামাসাকির বিপক্ষে। টিবারসিও বিভক্ত সিদ্ধান্তের মাধ্যমে লড়াইটি হেরেছিলেন।
জেলা পরিষদ (দ্ব্যর্থতা নিরসন)
জেলা পরিষদ হল একটি স্থানীয় সরকার ব্যবস্থা। এর দ্বারা যা কিছু বোঝানো হতে পারে -
এটেলা-সাইমা
এটেলা-সাইমা ফিনল্যান্ডে প্রকাশিত সকালবেলার ব্রডশিট দৈনিক পত্রিকা।
ইতিহাস এবং প্রোফাইল
এটেলা-সাইমা ১৮৮৫ সালে প্রতিষ্ঠিত হয়েছিল। কাগজটি প্রকাশ করত সানোমা লেহটিমিডিয়া, যারা আরো প্রকাশ করতো; কওভলান সানোমাত, কেমেন সানোমাত এবং উটসেভক্সি।
২০১১ সালে এর প্রচলন ছিল ২৯,৪২৪ অনুলিপি।
তাইঘাট
তাইঘাট (Thaikkad) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে থাইক্কদ শহরের জনসংখ্যা হল ৭৭৪৯ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে থাইক্কদ এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
পিসমেকার (দ্ব্যর্থতা নিরসন)
পিসমেকার বা দ্য পিসমেকার (বিভিন্ন আকারে) উল্লেখ করতে পারে:
আলেকজান্দ্রা দাদারিও
আলেকজান্দ্রা আনা দাদারিও (Alexandra Daddario; জন্ম: ১৬ মার্চ ১৯৮৬) হলেন একজন মার্কিন অভিনেত্রী। তিনি পার্সি জ্যাকসন চলচ্চিত্র সিরিজে (২০১০–২০১৩) অ্যানাবেথ চেজ চরিত্রে অভিনয়ের মাধ্যমে খ্যাতি অর্জন করেছেন। এরপর তিনি হল পাসে (২০১১) পেজ, টেক্সাস চেইনস থ্রিডি-এ (২০১৩) হিদার মিলার, স্যান অ্যান্ড্রেসে (২০১৫) ব্ল্যাক গাইন্স, বেওয়াচে সামার কুইন (২০১৭) এবং উই সামোম দ্য ডার্কনেসে (২০১৯) অ্যালেক্সিস বাটলার চরিত্রে অভিনয় করেছেন। এছাড়াও তিনি হোয়াইট কলার, ইটস অলওয়েজ সানি ইন ফিলাডেলফিয়া, ট্রু ডিটেক্টিভ, নিউ গার্ল এবং আমেরিকান হরর স্টোরি: হোটেলের মতো টেলিভিশন ধারাবাহিকে অভিনয় করেছেন।
প্রারম্ভিক জীবন
আলেকজান্দ্রা আনা দাদারিও ১৯৮৬ সালের ১৬ই মার্চ তারিখে মার্কিন যুক্তরাষ্ট্রের নিউ ইয়র্ক শহরে জন্মগ্রহণ করেছেন। তিনি আইনজীবী ক্রিস্টিনা এবং প্রসিকিউটর ও নিউ ইয়র্ক শহরের পুলিশ বিভাগের সন্ত্রাস দমন বিভাগের প্রাক্তন প্রধান রিচার্ড দাদারিওর জ্যেষ্ঠ সন্তান। তিনি ইতালীয়, আইরিশ, ইংরেজি এবং চেক বংশোদ্ভূত। তার একটি ছোট ভাই আছে, ম্যাথু দাদারিও এবং একটি ছোট বোন ক্যাথরিন দাদারিও, উভয়েই অভিনয়শিল্পী।  তার পিতামহ এমিলিও কিউ. দাদারিও ১৯৫৯ থেকে ১৯৭১ সাল পর্যন্ত কানেটিকাটের হয়ে মার্কিন যুক্তরাষ্ট্র প্রতিনিধি পরিষদের ডেমোক্রেটিক সদস্য ছিলেন।
দাদারিও ম্যানহাটনের আপার ইস্ট সাইডে তার শৈশব অতিবাহিত করেছেন। তিনি ব্রেয়ার্লি স্কুল এবং প্রফেশনাল চিলড্রেন'স স্কুলে পড়াশোনা করেছেন। দাদারিও বলেন যে তিনি এগারো বছর বয়সে অভিনেত্রী হওয়ার সিদ্ধান্ত গ্রহণ করেছিলেন। ২০১৯ সালে তিনি বলেন, "আমি সবসময় গল্প বলতে ভালবাসতাম। এটা এমন কিছু যা আমি সত্যিই করতে চেয়েছিলাম-এবং আমি সত্যিই যে কোন কিছু করতে পারতাম। আমি এই গ্রহে প্রতিটি সুযোগ পেয়েছি।" তিনি পূর্ণ সময়ের জন্য অভিনয় শুরু করার পূর্বে মেরিমাউন্ট ম্যানহাটন কলেজে ভর্তি হয়েছিলেন, তবে পরবর্তীতে তিনি তা ত্যাগ করেছিলেন। তিনি বছরের পর বছর ধরে মেইসনার অ্যাকটিং টেকনিকে অধ্যয়ন করেছেন।
জার্নাল দে লা কর্সে
জার্নাল দে লা কর্সে একটি সাপ্তাহিক প্রকাশনা, যা ১৮১৭ সালের ১ নভেম্বর প্রতিষ্ঠিত হয়েছিল এবং দক্ষিণ কর্সিকার অ্যাজাক্সিওতে ভিত্তিক ছিল।
গোপীনাথ বরদলৈ
গোপীনাথ বরদলৈ (Gopinath Bordoloi; গোপীনাথ বৰদলৈ) অসমের প্রথম মূখ্যমন্ত্রী ও ভারতের স্বাধীনতা সংগ্রামের একজন সক্রিয় কর্মী ছিলেন। তিনি মহাত্মা গান্ধীর অহিংসা নীতির সমর্থক ছিলেন। অসম ও অসমীয়া জাতির জন্য তিনি জীবন উৎসর্গ করায় অসমের তৎকালীন রাজ্যপাল জয়রাম দাস দৌলতরাম গোপীনাথকে “লোকপ্রিয়” উপাধি দিয়েছিলেন। ।
কর্মজীবন
গোপীনাথ কলকাতায় মহাবিদ্যালয়ে চতুর্থ বর্ষে পড়াশুনা করার সময়ে পিতার মৃত্যু হয়। পিতার মৃত্যুর পর অভাবের তারণায় তিনি অধ্যয়ন অসমাপ্ত অবস্থায় অসম চলে আসেন। তরুনরাম ফুকনের সাহায্যে তিনি সোনারাম উচ্চতর বিদ্যালয়ে প্রধান শিক্ষকের অস্থায়ী পদে নিযুক্তি হয়েছিলেন। এই সময়ে তিনি আইনের অধ্যয়ন করেন ও আইন পরীক্ষায় উর্ত্তীণ হন। তারপর তিনি উকিল সত্যনাথ বরার অধীনে আর্টিকেল ক্লার্ক রুপে উকালতিতে যোগদান দিয়েছিলেন। ১৯১৭ সনে তিনি গুয়াহাটিতে উকালতি আরম্ভ করেছিলেন।
রাজনৈতিক জীবন
গোপীনাথ বরদলৈ ১৯২২ সনে ভারতীয় জাতীয় কংগ্রেসের অসম শাখায় যোগদান করে রাজনৈতিক জীবনে প্রবেশ করেন। ভারতীয় স্বাধীনতা আন্দোলনে তিনি সক্রিয় অংশীদার ছিলেন। ১৯২২ সনের অসহযোগ আন্দোলনে গোপীনাথকে গ্রেপ্তার করা হয় ও ১ বৎসরের জন্য কারাবাস দেওয়া হয়। ১৯৩০ সন থেকে ১৯৩৩ সন পর্যন্ত তিনি রাজনীতির কার্য বাদ দিয়ে স্বেচ্ছাসেবী সমাজ কল্যাণ কাজে ব্যস্ত ছিলেন। তিনি গুয়াহাটি পৌরসভার সদস্য ছিলেন। তিনি অসমে বিশ্ববিদ্যালয় ও উচ্চ ন্যায়ালয় স্থাপনের দাবি করেছিলেন।
মূখ্যমন্ত্রী গোপীনাথ বরদলৈয়ের অবদান
গোপীনাথ মূখ্যমন্ত্রীর পদে নিযুক্তির পর তিনি অন্যান্য মন্ত্রীদের নিরলস ভাবে কাজ করার আদেশ করেছিলেন। তিনি অন্যান্য মন্ত্রীদেরকে প্রাপ্য বেতনের কিছু অংশ কমিয়ে নেওয়ার জন্য অনুরোধ করেছিলেন। মন্ত্রীদের থেকে আহরণ করা অতিরিক্ত ধন তিনি বন্যাপীড়িত লোককে দান করিতেন। সেইসময়ে তিনি মাটির কড় কমিয়ে দিয়েছিলেন। তিনি অসমের শিক্ষা ব্যবস্থা উন্নতির প্রতি সচেতন ছিলেন। অসমের শিক্ষা ব্যবস্থা উন্নত করার জন্য তিনি মহাত্মা গান্ধীর প্রবর্তিত নয়ী তালীমী শিক্ষার প্রচলন করেছিলেন। তিনি অনুন্নত অঞ্চলে ৪১৯টী প্রাথমিক বিদ্যালয় ও ৫৮টি বিদ্যালয় স্থাপন করেছিলেন। ভারতীয় স্বাধীনতার পরে তিনি সর্দার বল্লভ ভাই পটেলের সাহায্যে অসমে সার্বভৌম স্থাপন করিতে সক্ষম হয়েছিলেন। ভারত বিভাজনের পর সংঘর্ষে ভারতে আশ্রয় নেওয়া সহস্র হিন্দু লোককে পুনস্থাপনের জন্য সাহায্য করেছিলেন। পোপীনাথ বরদলৈয়ের আপ্রান চেষ্টার ফলে অসমে গুয়াহাটি বিশ্ববিদ্যালয়, গুয়াহাটি উচ্চ ন্যায়ালয়, অসম চিকিৎসা মহাবিদ্যালয়, অসম পশু চিকিৎসা মহাবিদ্যালয়, অসম আয়ুর্বেদিক কলেজ, বন প্রশিক্ষন মহাবিদ্যালয়, অসম অভিযান্ত্রিক মহাবিদ্যালয়, কামরুপ একাডেমী, বি.বরুয়া কলেজ, শরনিয়া কস্তুরীবা আশ্রম, বকোর মৌমেন আশ্রম, অসম কৃষি মহাবিদ্যালয়, আরক্ষী প্রশিক্ষন মহাবিদ্যালয়. কো-অপারেটিভ প্রশিক্ষন, অসম রাজ্যিক সংগ্রাহালয় ও যোরহাট কারিগরী বিদ্যালয় ইত্যাদি স্থাপিত হয়েছিল।
রচনা
গোপীনাথ বরদলৈ েকজন সুলেখক ছিলেন। তার রচিত প্রবন্ধগুলি হল-
মৃত্যু
১৯৫০ সনের ১৫ আগস্ট গোপীনাথ প্রচন্ড বুক ব্যাথার অনু্ভতি করলেন। চিকিৎসকেরা এই রোগের উপশম করতে পারেন নাই ফলে উক্ত রাত্র ২:৪০ মিনিটে তিনি দেহত্যাগ করেন। শ্মশান যাত্রার দিন অর্ধউত্তোলিত ভারতীয় পতাকা ও ফুলের মালা দ্বারা সুসজ্জিত গাড়িতে গোপীনাথ বরদলৈয়ের মৃতদেহ বহন করা হয়। উলুধ্বনি ও হরিনাম করে শোকযাত্রা করা হয়েছিল। সহস্র জনসাধারন, অসম পুলিশ ও সশস্ত্র পুলিশ বাহিনী এই শোকযাত্রায় অংশ গ্রহণ করে গোপীনাথকে শেষবারের মত বিদায় জানায়। সম্পূর্ণ শহর প্রদক্ষিণ করার পর মৃতদেহ কংগ্রেশ কার্য্যালয়ে নেওয়া হয়েছিল। অবশেষে নবগ্রহ শ্মশানে নানান রাজকীয় সম্মান প্রদর্শন করার পর মৃতদেহের অন্তিম কার্য সমাপ্ত করা হয়েছিল।
ভারত রত্ন সম্মান
১৯৯৯ সনে গোপীনাথ বরদলৈকে ভারত সরকার ভারতের সর্বোচ্চ সম্মানীয় পুরস্কার “ ভারত রত্ন” দ্বারা সম্মানীত করেন। উত্তর-পূর্বাঞ্চলের মধ্যে এই পুরস্কার লাভ করা তিনি  প্রথম ও একমাত্র ব্যক্তি।  তৎকালীন ভারতের রাষ্ট্রপতি কে. আর. নারায়ণন রাষ্ট্রপতি ভবনে আয়োজিত একটি সভায় গোপীনাথ বরদলৈয়ের পত্নী সুরবালা বরদলৈয়ের হস্তে এই সম্মান প্রদান করেন।
বাঁকসিয়া
বাঁকসিয়া (বৈজ্ঞানিক নাম:Banksia) হচ্ছে প্রোটিয়াসি পরিবারের প্রায় ১৭০ প্রজাতিবিশিষ্ট একটি গণের নাম। এটি গুল্ম জাতীয় গাছ।আদি নিবাস অস্ট্রেলিয়া। এদের ফুল আলাদাভাবে ১০০ থেকে ১০০০ টি পর্যন্ত ছোট ফুলের সমন্বয়ে একটি ফুল। প্রাকৃতিকভাবে নিজেকে রক্ষা করার অদ্ভুত উপায় রয়েছে বাঁকসিয়া ফলের, ফলের আবরণ বিভিন্ন প্রাণিকুল ও আগুন থেকে বীজকে রক্ষা করতে সক্ষম। অনেক সময় দেখা গেছে সমস্ত গাছ, ফুল সব পুড়ে গেলেও বীজ অক্ষত রয়েছে। ফুল ফুটলে সাধারণত হলুদ রঙ থেকে লাল রঙে পরিবর্তিত হয়। হেমন্ত থেকে বসন্ত পর্যন্ত ফুলের সময় কাল। বাঁকসিয়ার ফল এতো বেশি শক্ত যে এর থেকে বীজ সংগ্রহ করতে চাইলে ওভেনে ১২০-১৪০ সেলসিয়াস তাপমাত্রায় এক ঘণ্টা রেখে দিলে ফল ফেটে গিয়ে বীজ বের হয়ে আসবে।
বিবরণ
বাঁকসিয়া গাছ বা গুল্ম হিসেবে জন্মায়। গাছগুলো উঁচু প্রজাতি, যেমন, B. integrifolia (সমুদ্রতীরের বাঁকসিয়া) এবং B. seminuda (নদী বাকসিয়া), প্রায় সাধারণত ১৫ মিটার উঁচু, কিছু এমনকি ৩০ মিটার পর্যন্ত উঁচু হতে পারে।
রক ফিলিপস
জর্জ এডওয়ার্ড "রক" ফিলিপস ছিলেন একজন অস্ট্রেলীয় অভিনেতা এবং নকশাকারী যিনি ২০ শতকের প্রথম দিকে অস্ট্রেলীয় থিয়েটার এবং চলচ্চিত্রে কাজ করেন। বেশ কয়েক বছর তিনি জে.সি. উইলিয়ামসন লিমিটেডের সম্পত্তির মালিক ছিলেন।
পান্ডুল ইউনিয়ন
পান্ডুল ইউনিয়ন বাংলাদেশের রংপুর বিভাগের কুড়িগ্রাম জেলার উলিপুর উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৯৪.৭২।
ভৌগোলিক অবস্থান ও আয়তন
উলিপুর উপজেলা সদর হতে প দিকে অবস্থিত এ ইউনিয়নের মোট আয়তন ৪৭১১ একর বা ১৯.০৫ বর্গকিলোমিটার।
প্রশাসনিক এলাকা
পান্ডুল ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —১.উত্তর পান্ডুল মোল্লাপাড়া,২.উত্তর পান্ডুল বামনীরপাড়,৩.সাতভিটা,৪.তেলিপাড়া,৫.কাশেমবাজার,৬.তালতলা৭.জামতলী,৮.গাবতলী,৯.কুঠিরপাড়,১০কুড়ারপাড়,১১.খোচাবাড়ী,১২.মিনাবাজার.১৩মালতিবাড়ি সহ আরো অনেক গ্রাম।
জনসংখ্যা
২০১১ সালের আদমশুমারি অনুযায়ী পান্ডুল ইউনিয়নের মোট জনসংখ্যা ছিল ২৩৩২১ জন, যারা ৬৩৭৯ টি পরিবারে বসবাস করে, যার মধ্যে পুরুষ হল ১১২১৯ জন এবং নারী হল ১২১০২ জন।
শিক্ষা ও সংস্কৃতি
পান্ডুল ইউনিয়নের গড় সাক্ষরতা হার ৪৫.৬%। তার মধ্যে নারী শিক্ষার হার ৪১.৫% এবং পুরুষ শিক্ষার হার ৫০.২%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
অর্থনীতি ও যোগাযোগ
পান্ডুল ইউনিয়নের অর্থনীতি মূলত কৃষি নির্ভর।
মধ্যাঙ্গুলি
মধ্যাঙ্গুলি বা মধ্যমা বা লম্বা আঙুল বা বড় আঙুল হল মানুষের হাতের তৃতীয় আঙ্গুল, যা তর্জনী এবং অনামিকা আঙুলের মধ্যে অবস্থিত। এটি সাধারণত দীর্ঘতম আঙ্গুল। শারীরবৃত্তিতে একে তৃতীয় আঙুল, ডিজিটাস মিডিয়াস, ডিজিটাস টারটিয়াস বা ডিজিটাস ৩ ও বলা হয়।
মাঝের আঙুলটি প্রায়ই বুড়ো আঙুলের সাথে একসাথে তুড়ি মারতেব্যবহৃত হয়।
অরুণাচল প্রদেশ পূর্ব লোকসভা কেন্দ্র
অরুণাচল প্রদেশ পূর্ব লোকসভা কেন্দ্র হল অরুণাচল প্রদেশ-এর দুটি লোকসভা কেন্দ্রের মধ্যে একটি। এই কেন্দ্রের ভিতরে উজনি সিয়াং, পূর্ব সিয়াং, দিবাং উপত্যকা, নিম্ন দিবাং উপত্যকা, লোহিত, অঞ্জাও, চাংলাং ও তিরাপ জেলাকে নেওয়া হয়েছে ।
বিধানসভা কেন্দ্রসমূহ
বর্তমানে অরুণাচল পূর্ব লোকসভা কেন্দ্রটি ২৭ টা বিধানসভা কেন্দ্রের দ্বারা গঠিত হয়েছে। সেই বিধানসভা কেন্দ্রসমূহর নাম হল:
রিম শেখ
রিম সমীর শেখ (জন্ম ৮ সেপ্টেম্বর ২০০৩) একজন  ভারতীয় টেলিভিশন এবং চলচ্চিত্র অভিনেত্রী। তিনি জি টিভিতে প্রচারিত "চক্রবর্তীন অশোক সম্রাট" নাটকে এক তরুণ কৌরওয়াকি চরিত্রে এবং "তুঝসে হ্যায় রাবতা" নাটকে কল্যাণী মালহার রাণে চরিত্রে অভিনয় করার জন্য পরিচিত।
রিম সমীর শেখ ৮ সেপ্টেম্বর মুম্বাই, মহারাষ্ট্রে জন্মগ্রহণ করেন।
রিম শেখ ৬ বছর বয়সে শিশু অভিনেতা হিসাবে তার ক্যারিয়ার শুরু করেছিলেন নীর ভরে তেরে নয়না দেবী দিয়ে।
২০১৮ সালে, তিনি কালারস টিভির জনপ্রিয় অনুষ্ঠান <i id="mwRg">তু</i> আশিকিতে সানায়া শেঠ হিসাবে অতিথি-অভিনয় করেছিলেন। একই বছরে, তিনি জি টিভির নতুন শো <i id="mwTA">তুজসে হ্যায় রাবতা</i> -তে কল্যাণী মালহার রাণের প্রধান ভূমিকায় বুকিং দেন এবং ২০১৯ সালে শোটির জন্য গোল্ড ডেবিউ ইন লিড রোল পুরস্কারও পান।
২০২০ সালে, তিনি বায়োপিক গুল মাকাইতে মালালা ইউসুফজাই চরিত্রে অভিনয় করেছিলেন।
২০২২ সাল থেকে, কালারস টিভির ফানা: ইশক মে মারজাওয়ানে জাইন ইমাম এবং অক্ষিত সুখিজার বিপরীতে শেখকে পাখি শ্রীবাস্তব হিসাবে দেখা যাচ্ছে।
মারিয়ান ফেইথফুল
মারিয়ান ইভলাইন ফেইথফুল Marianne Evelyn Gabriel Faithfull) একজন ইংলিশ গায়িকা, গান লেখিকা এবং অভিনেত্রী যার ক্যারিয়ার ৪ দশক ধরে চলছে। তিনি ২৯ শে ডিসেম্বর, ১৯৪৬ সালে জন্মগ্রহণ করেন।১৯৭০-এর দশকে তার মাদকাসক্তির সাথে যুদ্ধ তার ১৯৬০-এর দশকের পপ ও রক সংগীত-এ অবদানের কথা ঢেকে দিয়েছে। ঐ দশকের ১ম দুই তৃতীয়াংশের মতো সময় লেগেছ তার মাত্র দু’টি স্টুডিও অ্যালবাম প্রকাশ করতে।দীর্ঘ বাণিজ্যিক বিরতির পর ১৯৭৯ সালের শেষের দিকে তার প্রকাশিত অ্যালবাম ব্রোকেন ইংলিশ একটি সীমারেখা হয়ে আছে। তার পরবর্তী অ্যালবাম সমালোচক মহলে প্রশংসিত হলেও তার ব্যক্তিগত ইতিহাসের আড়ালে তা ঢেকে গেছে। ১৯৬৬ থেকে ১৯৭০ পর্যন্ত তার প্রেমের সম্পর্ক ছিল রোলিং স্টোন ব্যান্ডের মিক জ্যাগারের সাথে যা মিডিয়ায় বহুল প্রচারিত হয়েছিল। তিনি সিস্টার মরফিন একসাথে লিখেছিলেন যা তাদের স্টিকি ফিঙ্গার অ্যালবামে ছিল।
প্রাথমিক জীবন
মারিয়ান ইভলাইন ফেইথফুল জন্মগ্রহণ করেন লন্ডনের হাম্পস্টেডে। তার বাবা মেজর ডঃ রবার্ট গ্লাইন ফেইথফুল ছিলেন একজন ব্রিটিশ সামরিক অফিসার ও মনোবিজ্ঞানের কলেজ অধ্যক্ষ। তার মায়ের নাম ছিল ইভা ভন সাচের-মাসচ যার শিকড় ছিল ভিয়েনাতে। তিনি প্রাথমিক জীবনে একজন পেশাদার নর্তকী ছিলেন ম্যাক্স রেইনহার্ডত কোম্পানির ও জার্মান থিয়েটারের নানা প্রযোজনা যেমন বারটোলত ব্রেচত ও কার্ট উইলের সাথে তিনি নাচতেন। তার চাচা লিউপোল্ড ভন সাচের-মাসচ ১৯ শতকের একজন মহৎ অস্ট্রিয়ান লেখক যার স্থূল উপন্যাস ভেনাস ইন ফারস মাসোচিজম শব্দটা আবিষ্কার করে। যখন তার বয়স মাত্র ৬ বছর তখন তার বাবা মায়ের ছাড়াছাড়ি হয়ে যায়।
সঙ্গীত জীবন
১৯৬৪ সালে ফেইথফুল তার সঙ্গীত জীবন শুরু করে কফি হাউজের ফোক গায়িকা হিসেবে। ১৯৬৪ সালে শুরুর দিকে তিনি রোলিং স্টোন ব্যান্ডের একটা অ্যালবাম প্রকাশনা উৎসবে যান ও জন ডেনভার, এ্যান্ড্রু লোগ ওল্ডহ্যামের, যিনি তাকে আবিষ্কার করেন দেখা পান। ১৯৬৫ সালের ৬ই মে তিনি জন ডেনভারকে বিয়ে করেন। ১৯৬৫ সালের ১০ই নভেম্বর তার পুত্র সন্তান জন্ম নেয়।তারপর তিনি জন ডেনভারকে ত্যাগ করার সিদ্ধান্ত নেন মিক জ্যাগারের সাথে সম্পর্ক করার জন্য। তিনি বলেনঃ ”আমার প্রথম পদক্ষেপ ছিল একটা রোলিং স্টোনকে ছেলেবন্ধু হিসেবে পাওয়া। আমি তাদের তিন জনের সাথেই ঘুমিয়েছি ও সিদ্ধান্ত নেই তাদের মূল গায়ককে বেছে নিতে।“ ১৯৬৬ সালে তিনি তার ছেলেকে নিয়ে আসেন লন্ডনে আনিতা পলেনবার্গ ও ব্রায়ান জোন্সের সাথে বাস করতে। সে সময় তিনি মারিজুয়ানা নিতে থাকেন ও পলেনবার্গ তার সবচেয়ে ভালো বন্ধু হয়ে ওঠে। পরে তিনি মিক জ্যাগার-এর সাথে ভালোভাবে সম্পর্কে জড়িয়ে পড়েন ।এই জুটিটা সে সময় খুবই দুষ্ট ছিল। তিনি ব্রিটিশ পুলিশের হাতে ড্রাগসহ ধরা পড়েন যা তার ক্যারিয়ারকে সে সময় ধ্বংস করে দেয়।
পুরস্কার
১৯৯৪ সালে তার আত্নজীবনী ফেইথফুল প্রকাশিত হয় যেখানে তিনি আলোচনা করেন তার প্রাথমিক জীবন, ক্যারিয়ার, মাদকাসক্তি, উভকামিতা বিষয়ে পরীক্ষা এবং তার গুরুত্বপূর্ণ সম্পর্ক মা-বাবার সাথে, রোলিং স্টোনের সাথে ও বব ডিলানের সাথে। ২০০৯ সালের ৫ই মার্চ ফেইথফুল বিশ্ব শিল্প পুরস্কার উইমেন্স ওয়ার্ল্ড এডওয়ার্ড পান সারাজীবনের অর্জনের জন্য। ৮ই মার্চ ২০০৯ সালে বিশ্ব নারী দিবসে অংশ হিসাবে ভিয়েনার ঐ পুরস্কার প্রদান অনুষ্ঠানটি ৪০ টিরও বেশি দেশের টেলিভিশনে দেখানো হয়। ২০০৭ সালের ১১ই অক্টোবরে ইউকে টিভি অনুষ্ঠান দিস মর্নিং-এ তিনি বলেন যে তিনি হেপাটাইটিস সি রোগে ভুগেছিলেন। ২৭ শে মার্চ ২০০৮-এ তার ব্লগে তার ম্যানেজার লেখেন যেঃ “মানসিক, শারীরিক ও নার্ভাস হয়ে নিঃশেষিত হয়ে যাওয়ার কারণে ডাক্তার তাকে সব ধরনের কাজ থামাতে বলেছে ও সুস্থ হওয়ার প্রক্রিয়ায় যেতে বলেছে। চিকিৎসা ও সেরে ওঠার প্রক্রিয়া কমপক্ষে ৬ মাস স্থায়ী হতে পারে।“
আরিয়ান সিগদেল
আর্য়ন সিগ্দেল (জন্ম ৪ আগস্ট ১৯৮১), (आर्यन सिग्देल, ) একজন নেপালি অভিনেতা যিনি নেপালি ভাষার চলচ্চিত্রগুলিতে অভিনয় করেন। তিনি নেপালি চলচ্চিত্রগুলিতে তাঁর বিস্তৃত ভূমিকার জন্য পরিচিত।
আর্য়ন সিগ্দেল কিসমত চলচ্চিত্রে অভিনয় করে অভিনয় জীবনে আত্মপ্রকাশ করেন এবং তারপর মেরো ইউতা সাথী চা নামে একটি রোমান্টিক প্রেম কাহিনী চলচ্চিত্রে প্রধান চরিত্রে অভিনয় করেন, যেখানে তাঁর একজন তরুণ বখে যাওয়া রাজকীয় সদস্যের ভূমিকা ছিল। এটি কোরিয়ান হিট চলচ্চিত্র আ মিলিয়নেয়ার ফার্স্ট লাভ দ্বারা অনুপ্রাণিত হয়ে নির্মাণ করা হয়েছিল। জয় শমশের জাঙ্গা বাহাদুর রানা তার চরিত্রে অভিনয়ের অত্যন্ত প্রশংশা করেছেন এবং এর জন্য একটি সমর্থক-গোষ্ঠী তৈরি হয়েছিল। তিনি তার ১৪ বছরের কর্মজীবনে আপ এবং পতন দেখেছেন।
জীবনের প্রথমার্ধ
আর্য়ন সিগ্দেলের জন্ম সুরক্ষেত জেলার গোথিকদায়। তার পরিবার পরে কাঠমান্ডুর থানকোটে চলে আসে। তিনি দীপেন্দ্র পুলিশ স্কুলে পড়াশোনা করেন এবং পরে মঙ্গলোদয়ে হাই স্কুল থানকোট থেকে তাঁর স্কুল শেষ করেন। তিনি স্কুলে খুব ভাল ছাত্র হিসেবে পরিচিত ছিলেন। আরিয়ান বীরেন্দ্র সৈনিক আওসিয়া মহাবিদ্যালয়, সল্লাঘড়ি, ভক্তপুরে পড়াশোনা করেন এবং পরবর্তীতে কাঠমান্ডুর রত্ন রাজ্য লক্ষ্মী ক্যাম্পাসে চলে আসেন। অভিনেতা হওয়ার আকাঙ্ক্ষায় তিনি অভিনয়ের পাঠ্য গ্রহণ শুরু করেন যার কারণে কলেজের পড়াশোনা শেষ করতে পারেননি। তিনি নেপালের পারিওয়াতান থেকে অভিনয়ের পাঠ গ্রহণ করেছিলেন এবং একটি থিয়েটারের দলের সাথে আরিয়ান বেশ কয়েকটি রাস্তার নাটকেও অংশ নিয়েছিলেন।
কর্মজীবন
আরিয়ান প্রথম মুখ্য ভূমিকায় অভিনয় করেন কিসমত চলচ্চিত্রে, বিরাজ ভট্ট রেখা থাপার বিপরীতে। কিসমত ছিল ওই বছরের সর্বোচ্চ উপার্জনকারী চলচ্চিত্র এবং এর জন্য পরিচালক উজওয়াল ঝিমিরে জাতীয় চলচ্চিত্র পুরস্কার পান। তাঁর দ্বিতীয় ভূমিকা ছিল মৌসামে, যা বক্স অফিসে গড় সাফল্য পায়। ২০০৯ সালে, তার তৃতীয় চলচ্চিত্র মেরো ইউটা সাথী চা মুক্তি পায় এবং এটি সমালোচক ও দর্শকদের কাছ থেকে ইতিবাচক সাড়া পেয়েছিলেন। এই চলচ্চিত্রটি আর্য়ন সিগ্দেলকে নেপালের একজন উল্লেখযোগ্য অভিনেতা করে তুলেছিল। ২০১০ সালের পরে তিনি রেখা থাপার বিপরীতে হিফাজত হিট-ট্রিক-এ অভিনয় করেছিলেন, মাল্টিস্টারার ফার্স্ট লাভ, দ্য ফ্ল্যাশ ব্যাক: ফারাকেরা হারদা চলচ্চিত্রে সুপারস্টার নিখিল উপ্রেতি এবং ইউনা আপ্রেটির বিপরীতে অভিনয় করেন।থাম্ব|ধুয়ার শুটিংয়ে আর্য়ন সিগ্দেল২০১০ সালে তাঁর ছয়টি চলচ্চিত্র মুক্তি পেয়েছিল। তাঁর দুটি ছবি কোহি মেরো এবং বাঁধনি খুব একটা ভাল করতে পারেনি, যেখানে ষষ্ঠ মুক্তি পাওয়া চলচ্চিত্র রেখা থাপার বিপরীতে কাসলে চোরিও মিরো ম্যান বক্স অফিসে সমস্ত রেকর্ড ভেঙে নেপালি সিনেমার অন্যতম দুর্দান্ত হিট হয়ে ওঠে। যদিও এই জুটির মধ্যে পতনের গুজব বেশিরভাগ ক্ষেত্রে শোনা যায় তবে রাজেশ হামাল, কারিশমা মানন্দর এবং নিখিল উপ্রেটি, অরুনিমা লামসালের তুলনায় তাদের জুটি নেপালি ছবিতে সেরা অনস্ক্রিন জুটি বলে মনে করা হয়।
তাঁর বেশিরভাগ চলচ্চিত্রের ইংরেজি শিরোনাম রয়েছে। নেপালের মতো একটি ছোট শিল্পের স্ক্রিপ্টগুলি সম্পর্কে বেশি বাছাই করার জন্য তিনি বহুবার সমালোচিত হয়েছিলেন।
আরিয়ান নেপালি ফিল্ম ইন্ডাস্ট্রিতে সর্বাধিক বেতনের অভিনেতা হিসাবে পরিচিত। তাঁর ছবি কে ই মায়া হো সফলভাবে বক্স অফিসে দুর্দান্ত একটি উদ্বোধন করেছে। কে ইয়ো মায়া হো পরিচালনা করেছেন সুদর্শন থাপা, তিনি মরো ইউটা সাথী চ ও পরিচালনা করেছিলেন।
আরিয়ান আবারও লোফার চলচ্চিত্রে তার প্রথম প্রযোজক ছাবি রাজ ওঝার সাথে যোগ দেন, যা একটি ব্যর্থ চলচ্চিত্র ছিল। তার চলচ্চিত্র দাবাব ২০১৩ সালে হিট হয়েছিল। আরিয়ানের পরবর্তী চলচ্চিত্র ছিল রোমান্টিক নাটক, নভেম্বর রেইন, যা তার আই অ্যাম সরি -এর পরিচালক দীনেশ রাউত দ্বারা পরিচালিত হয়, এটি ধারাবাহিকভাবে ব্যর্থ হওয়ায় পর তার কর্মজীবন সমালোচনামূলক হয়ে উঠে যা তাকে পুনরুজ্জীবিত করে তুলে।
উত্তরা আধুনিক মেডিকেল কলেজ
উত্তরা আধুনিক মেডিকেল কলেজ হলো বাংলাদেশের একটি ব্যক্তিমালিকানাধীন চিকিৎসা মহাবিদ্যালয়। ঢাকার উত্তরায় স্থাপিত প্রতিষ্ঠানটি ২০০৭-০৮ শিক্ষাবর্ষে কার্যক্রম শুরু করে। এটি ঢাকা বিশ্ববিদ্যালয় অধিভুক্ত। কলেজটি পাঁচ বছর মেয়াদী কোর্স শেষে বাংলাদেশ মেডিকেল এন্ড ডেন্টাল কাউন্সিল কর্তৃক স্বীকৃত এমবিবিএস সনদ প্রদান করে। স্নাতক পরবর্তী এক বছরের ইন্টার্নশিপ সমস্ত স্নাতকদের জন্য বাধ্যতামূলক।
ইতিহাস
১৯৮৪ সালের মাঝামাঝি সময়ে চিকিৎসা পেশার একদল ব্যক্তির উদ্যোগে বাংলাদেশের বেসরকারী খাতে বাংলাদেশ মেডিকেল স্টাডিজ গবেষণা ইনস্টিটিউট (বিএমএসআরআই) প্রতিষ্ঠা করেন। যেটি পরবর্তীতে বাংলাদেশের প্রথম বেসরকারি মেডিকেল কলেজ বাংলাদেশ মেডিকেল কলেজ প্রতিষ্ঠা করে। উত্তরা আধুনিক মেডিকেল কলেজ ও হাসপাতাল বিএমএসআরআইয়ের নেতৃত্বে বেড়ে ওঠা প্রতিষ্ঠান। ২০০৩ সালের ১০ মার্চ 'ইনডোর' সুবিধাসহ হাসপাতাল চালু হয়। ৫০০ শয্যা বিশিষ্ট এই হাসপাতালটি এখন বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ে নিবন্ধিত। ২০০৭ সালে এটি বিএমএসআরআই 'উত্তরা আধুনিক মেডিকেল কলেজ' হিসেবে যাত্রা করে। কলেজটি ২০০৮ সালে ঢাকা বিশ্ববিদ্যালয় অধিভুক্ত হয়।
অবকাঠামো
কলেজ ও হাসপাতাল মোট ৮৭২৬০.০৩৫ বর্গফুট (৫ বিঘা) জমিতে অবস্থিত। প্রাঙ্গনে সাতটি কাঠামো রয়েছে যার মধ্যে একটি ১৭ তলা বিল্ডিং এবং ৩ টি বিল্ডিং রয়েছে যার মধ্যে ৫০০ রোগীর জন্য পৃথক বহির্বিভাগ, জরুরি ও আধুনিক ডায়াগনস্টিক সুবিধা রয়েছে।
গোমস্তাপুর উপজেলা
গোমস্তাপুর উপজেলা বাংলাদেশের চাঁপাইনবাবগঞ্জ জেলার একটি প্রশাসনিক এলাকা।
অবস্থান ও আয়তন
এই উপজেলাটি মোট আয়তন ৩২৮.১৩ বর্গ কিলোমিটার। উপজেলার ভৌগোলিক অবস্থান উত্তর অক্ষাংশের ২৪°৪৪' এবং ২৪°৫৮' অক্ষাংশ ও পূর্ব গোলার্ধে ৮৮.১৩ এবং ৮৮.৫৮ দ্রাঘিমাংশের অবস্থিত। এর উত্তরে ভারতের পশ্চিমবঙ্গ ও পোরশা উপজেলা, দক্ষিণে শিবগঞ্জ উপজেলা ও নাচোল উপজেলা, পূর্বে নিয়ামতপুর উপজেলা ও নাচোল উপজেলা, পশ্চিমে ভোলাহাট উপজেলা ও শিবগঞ্জ উপজেলা ও ভারতের পশ্চিমবঙ্গ।
ইতিহাস
এক সময় এই অঞ্চলে রাজার গোমস্তারা বসবাস করতো, সে সময় থেকে এই উপজেলার নাম গোমস্তাপুর রাখা হয়। চাঁপাইনবাবগঞ্জ জেলার গোমস্তাপুর উপজেলা ৮ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে গোমস্তাপুর থানার কার্যক্রম চালু হয়। এই এলাকার ইতিহাস পর্যালোচনায় দেখা যায় যে গোমস্তাপুরের সভ্যতা বহুপ্রাচীন। এছাড়াও এ এলাকায় কিছুক্ষুদ্র জাতিসত্বা বসবাস করে যাদের নিজস্ব ভাষা ও সংস্কৃতি রয়েছে।
১৯৭১ সালে মহান মুক্তিযুদ্ধ চলাকালীন গোমস্তাপুর উপজেলা ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। অত্র এলাকার মুক্তিযোদ্ধারা ১৯৭১ সালের ১১ ডিসেম্বর লেফটেন্যান্ট রফিকের নেতৃত্বে পাক সেনাদেরকে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়। thumb|[[রহনপুর এ অবস্থিত উপজেলা পরিষদ অফিস এর প্রধান ফটক]]
ভাষা ও সংষ্কৃতি
গোমস্তাপুর উপজেলার ভূ-প্রকৃতি ও ভৌগোলিক অবস্থান এই উপজেলার মানুষের ভাষা ওসংস্কৃতি গঠনে ভূমিকা রেখেছে। বাংলাদেশের দক্ষিণ-পূর্ব অঞ্চলে অবস্থিত এইউপজেলাকে ঘিরে রয়েছে ভারতের পশ্চিমবঙ্গ রাজ্য, চাঁপাইনবাবগঞ্জ তথা রাজশাহী বিভাগের অন্যান্য উপজেলাসমূহ। এখানে ভাষার মূল বৈশিষ্ট্য বাংলাদেশের অন্যান্য উপজেলার মতই, তবুও কিছুটা বৈচিত্র্য খুঁজে পাওয়া যায়। যেমন কথ্য ভাষায় মহা প্রাণধ্বনি অনেকাংশে অনুপস্থিত, অর্থাৎ ভাষা সহজীকরণের প্রবণতা রয়েছে। এ উপজেলায় সাঁওতাল, মুন্ডা, ওঁরাও, মাহালী প্রভৃতি আদিবাসী জনগোষ্ঠীর বসবাস লক্ষ্য করা যায়। এবং এসব জনগোষ্ঠির স্বতন্ত্র ভাষা ও সংস্কৃতির প্রভাব আশে পাশের অঞ্চলেও বিশেষ ভাবে লক্ষনীয়।
প্রশাসনিক এলাকা
এই উপজেলার ইউনিয়ন সমূহ হচ্ছে -
জনসংখ্যার উপাত্ত
২০১১ সালের আদমশুমারী অনুযায়ী এই এলাকার জনসংখ্যা ২,৪০,১২৩ জন; এর মধ্যে পুরুষ ১,২২,৩২৫ জন ও মহিলা ১,১৭,৭৯৮ জন। এখানে মুসলিম ২,২২,৫৬৮ জন, হিন্দু ১৪,৪২০ জন, বৌদ্ধ ১,৬২৪ জন, খ্রিস্টান ৫০ জন এবং অন্যান্য ১,৪৬১ জন।
উল্লেখযোগ্য ব্যক্তি
মহাম্মদ জহুর আহম্মেদ মিয়া -সাবেক ইউনিয়ন পরিষদ চেয়ারম্যান ও দানবীর
মোঃ খুরশিদ আলম বাচ্চু- সাবেক উপজেলা চেয়ারম্যান
মোঃ আমিনুল ইসলাম -সংসদ সদস্য
দ্য ওয়াকিং ডেড (টেলিভিশন ধারাবাহিক)
দ্য ওয়াকিং ডেড হলো এএমসি এর একটি আমেরিকান হরর টেলিভিশন ধারাবাহিক যা রবার্ট কার্কম্যান, টনি মুর, এবং চার্লি এডলার্ড এর কমিক বই সিরিজ অবলম্বনে নির্মিত।
ভারতীয় খাদ্যগ্রহণ রীতিনীতি এবং শিষ্টাচার
ভারতীয় খাবার এবং সামাজিকীকরণের শিষ্টাচার ভারতের অঞ্চলের সাথে পরিবর্তিত হয়।
ঐতিহ্যগতভাবে, আরামদায়ক পোশাক পরে মাদুরের উপর একসাথে বসা হলো ভারতীয় আদর্শ। রেস্তোরাঁ এবং হোটেলে খাবার সময়, সাধারণত টেবিল এবং চেয়ার ব্যবহার করা হয়। বর্তমানে আধুনিক, উচ্চ-মধ্যবিত্ত ঘরেও এই ভাবে খাওয়া হয়। থাম্ব| ভারতের কিছু অংশের বাড়িতে, সাধারণত ছোট ছোট থালায় বা বাটিতে আলাদা আলাদা করে বিভিন্ন ধরনের পদ পরিবেশন করা হয়, যার মধ্যে মাত্র দুই থেকে চার ধরণের খাবারের পদ থাকতে পারে বা ওপরে দেখানো অনেকগুলি থাম্ব| ছোট বাটি ছাড়া খাবার পরিবেশন, একটি থালি থাম্ব| হাত ধোয়া, কাঁটা চামচ ছাড়া খাওয়া, ভারতের কিছু অঞ্চলে একটি ঐতিহ্যবাহী প্রথা অনেক এলাকায় আঙ্গুলের সাহায্যে খাওয়ার সময়, শুধুমাত্র একটি হাত খাওয়ার জন্য ব্যবহার করা হয় (প্রধান হাত), এবং অন্যটি শুকনো থাকে। সেটি শুধুমাত্র খাদ্যবস্তু এগিয়ে দেওয়া অথবা জল পরিবেশন বা পান করার জন্য ব্যবহৃত হয়। অনেক ক্ষেত্রে, কঠোর নিরামিষ এবং আমিষভোজী লোকেরা একসাথে খেতে পারে, কিন্তু শিষ্টাচার হল খাবারের মধ্যে রান্না বা পরিবেশনের পাত্রগুলিকে মিশ্রিত করা চলবেনা, কঠোর নিরামিষভোজীদের মধ্যে প্রচলিত প্রাণীদের প্রতি অহিংসার আধ্যাত্মিক বিশ্বাসকে সম্মান করার জন্য এটি করা হয়।
একইভাবে, পরিষ্কার-পরিচ্ছন্নতা এবং স্বাস্থ্যবিধি গুরুত্বপূর্ণ। রান্না করার সময়, রাঁধুনি খাবারের স্বাদ গ্রহণ করে না এবং খাবার নাড়াতে একই হাতা বা খুন্তি ব্যবহার করে। একবার কোন চামচ ইত্যাদি ব্যবহার করে পাত্রের খাবারের স্বাদ নেওয়া হলে, সেটি ধুয়ে ফেলা হয়। আঙুল ডুবিয়ে খাওয়া খাবারকে ঝুটা বা উচ্ছিষ্ট (দূষিত) বলে মনে করা হয়। মুখনিঃসৃত লালা দিয়ে সমস্ত খাবার বা পানীয় যাতে ব্যাকটেরিয়া বা ভাইরাস দূষিত না হয় তার জন্যই এই রীতিটি অবলম্বন করা হয়।
ভারতীয় খাবারে বিভিন্ন শিকড়, বাকল, বীজ এবং পাতা থেকে উৎসারিত অসংখ্য গোটা এবং গুঁড়ো মশলা ব্যবহৃত হয়। রান্নায় ব্যবহৃত সম্পূর্ণ মশলা যেমন লবঙ্গ, তেজপাতা বা দারুচিনির কাঠিগুলি খাবারের অংশ হিসাবে খাওয়া হয় না, সেগুলিকে থালায় আলাদা করে রাখা হয়।
খাওয়া সাধারণত পরিবার এবং বন্ধুদের সাথে হয়, গৃহকর্ত্রী সকলের খাওয়ার দিকে নজর রাখেন এবং প্রয়োজনমতো আরও খাবার এনে দেন। বড় দলের খাবার সময় বা কোন উদযাপনের সময়, স্বেচ্ছাসেবক বা পরিচারিকারা সাধারণত দলের সাথে খায়না, বরঞ্চ পরিবেশনের ক্ষেত্রে সাহায্য করে। কখনও কখনও দলটি নীরবে খেতে পারে, তবে প্রিয়জনের কাছে প্রশ্ন জিজ্ঞাসা করা, কোনও বার্ষিকী উদযাপন করা বা সমাজ ও জীবনের বিভিন্ন বিষয় নিয়ে আলোচনা করা এবং সাধারণভাবে কথোপকথনকে উৎসাহিত করা হয়।
অনেক সম্প্রদায়ের ক্ষেত্রে, আয়ুর্বেদিক বিশ্বাস এবং রীতিনীতি তাদের খাবারের কাঠামো এবং অনুশীলনকে প্রভাবিত করে। সাধারণ অনুশাসন হল "মধ্যমভাবে প্রাতঃরাশ করা, ভালোভাবে দুপুরের খাবার খাওয়া এবং রাতের খাবার খুব কম খাওয়া"।
আয়ুর্বেদ আমাদের বলে যে প্রতিটি দিন ৪-ঘন্টা করে দিবস-অংশে বিভক্ত। এই দিবস-অংশের প্রতিটি আমাদের দেহে একটি নির্দিষ্ট দোষের ধীরে ধীরে উত্থান, শিখরে পৌঁছোনো এবং তারপর পতনের সাথে যুক্ত। দোষের উত্থানের শক্তি সূর্যের গতিবিধির উপর নির্ভর করে। আদর্শভাবে, আমাদের সবচেয়ে ভারী খাবারের জন্য সঠিক সময় হওয়া উচিত দুপুরে, কারণ তখনই পিত্ত দোষ সূর্যের দ্বারা দৃঢ়ভাবে প্রভাবিত হয়। অগ্নি (আগুন) হল দুটি পঞ্চ মহাভূতের মধ্যে একটি যা পিত্ত দোষ তৈরি করে, তাকে শীর্ষে পৌঁছে দেয়। এটি বিভিন্ন হজমের ক্রিয়াকলাপে সাহায্য করে, যেমন ক্ষুধা জাগানো, লালা ও গ্যাস্ট্রিক উৎসেচক তৈরি করা, পুষ্টিকর অংশ হজম করা ও শোষণ করা, এবং খাবারকে উপকারী এবং অ-উপযোগী উপ-পণ্যে আলাদা করা। অ-উপযোগী অংশ অবশেষে শরীর থেকে বেরিয়ে যায়।
অতএব, ঐতিহ্যগতভাবে এই সম্প্রদায়গুলির বেশিরভাগেরই, দুপুরের খাবার হল দিনের প্রধান খাবার। রাতের খাবার ঐতিহ্যগতভাবে হালকা এবং শর্করা ও দুগ্ধজাত খাবার ইত্যাদি তাতে কম রাখা হয় কারণ আয়ুর্বেদের মতে উচ্চ গ্লাইসেমিক সূচকযুক্ত (শর্করাযুক্ত খাবারের জন্য একটি রেটিং পদ্ধতি) খাবার কফ দোষে ভারসাম্যহীনতা সৃষ্টি করে।
অসাম্প্রদায়িকতাবাদ
অসাম্প্রদায়িকতাবাদ বা অসাম্প্রদায়িকতা (Cosmopolitanism) হল একটি আদর্শিক মতবাদ যেখানে সকল মানুষ পারস্পারিক নৈতিকতা ভাগাভাগির বা বিনিময়ের মাধ্যমে একটি একক সম্প্রদায়ের সদস্য হবে। যে ব্যক্তি অসাম্প্রদায়িকতার ধারণাকে যে কোন আকারে নিজের মাঝে ধারণ করেন তাকে একজন অসাম্প্রদায়িক বা ইংরেজিতে cosmopolitan বা cosmopolite বলা হয়।
একটি অসাম্প্রদায়িক সম্প্রদায় বা সমাজব্যবস্থা সার্বজনীন নৈতিকতা, বিনিময়মূলক অর্থনৈতিক সম্পর্ক এবং বিভিন্ন জাতি দ্বারা পরিবেষ্টিত রাজনৈতিক কাঠামোর উপর ভিত্তি করে গড়ে উঠতে পারে। একটি অসাম্প্রদায়িক ব্যবস্থায় বিভিন্ন স্থান বা দেশ থেকে আগত ব্যক্তিগণ পারস্পারিক শ্রদ্ধার মাধ্যমে সম্পর্ক তৈরি করেন। উদাহরণস্বরূপ, কোয়ামি অ্যান্থনি এপিয়াহ এমন একটি অসাম্প্রদায়িক ব্যবস্থার পরামর্শ দেন যেখানে বিভিন্ন স্থান থেকে আগত ব্যক্তিগণ তাদের ভিন্ন ভিন্ন ধর্মীয় ও রাজনৈতিক বিশ্বাস বা মূলনীতি থাকা সত্ত্বেও পারস্পারিক শ্রদ্ধার একটি সম্পর্কে প্রবেশ করবে।
কন্ট্রিপয়েন্টস
কন্ট্রিপয়েন্টস হ'ল একটি ফরাসি সংবাদ ওয়েবসাইট, যা ২০০৯ সালে প্রতিষ্ঠিত হয়েছিল। পত্রিকার নামটি কনট্রইপয়েন্ট নামের একটি পত্রিকা থেকে নেয়া, যা ফরাসি দার্শনিক রেমন্ড আরনের প্রবর্তিত একটি বিলুপ্ত সংবাদপত্র ছিল।
লে ম্যান্ডের মতে, কনট্রপয়েন্টস ফ্রান্সের অন্যতম বিশিষ্ট উদারপন্থী ওয়েবসাইট। কনট্রপয়েন্টসকে ২০১২ সালে অ্যাটলাস ইকোনমিক রিসার্চ ফাউন্ডেশন কর্তৃক একটি টেমপ্লিটন ফ্রিডম অ্যাওয়ার্ড প্রদান করা হয়েছিল
বেগম মমতাজ ইকবাল
বেগম মমতাজ ইকবাল (অজানা- মৃত্যু: ২০০৯) মুক্তিযোদ্ধা, সাংবাদিক ও রাজনীতিবিদ। সুনামগঞ্জ-৪ (বিশ্বম্ভরপুর-সদর) আসনের সাবেক সাংসদ। তিনি জাতীয় পার্টির হয়ে ২০০৮ সালের নবম জাতীয় সংসদ নির্বাচনে নির্বাচিত সংসদ সদস্য।
জন্ম ও প্রাথমিক জীবন
বেগম মমতাজ ইকবাল সুনামগঞ্জের এক মুসলিম পরিবারে জন্মগ্রহণ করেন।
রাজনৈতিক ও কর্মজীবন
বেগম মমতাজ ইকবাল জাতীয় পার্টির রাজনীতিবিদ, মুক্তিযোদ্ধা ও সাংবাদিক। তিনি জাতীয় পার্টির হয়ে সুনামগঞ্জ-৪ (বিশ্বম্ভরপুর-সদর) আসনে ২০০৮ সালের নবম জাতীয় সংসদ নির্বাচনে নির্বাচিত সংসদ সদস্য।
পারিবারিক জীবন
বেগম মমতাজ ইকবালের স্বামী ইকবাল হোসাইন চৌধুরী সাবেক সামরিক কর্মকর্তা, মুক্তিযোদ্ধা, রাজনীতিবিদ ও সাবেক মন্ত্রী। সুনামগঞ্জ-৪ (বিশ্বম্ভরপুর-সদর) আসনের সাবেক সাংসদ। তিনি (ইকবাল হোসাইন চৌধুর)) দুবার স্বতন্ত্র ও দুবার জাতীয় পার্টির প্রার্থী হিসেবে প্রতিদ্বন্দ্বিতা করেছিলেন। তাদের তিন সন্তান। একমাত্র ছেলে ইনান ইসমাম চৌধুরী রাজনীতির সাথে সম্পৃক্ত। ব্যারিষ্টার ইমিতা চৌধুরী,কানাডা প্রবাসী। ইপশিতা চৌধুরী চ্যাটার্ড একাউন্টেন্ড।
মৃত্যু
বেগম মমতাজ ইকবাল সংসদ সদস্য থাকা অবস্থায় ১৭ এপ্রিল ২০০৯ সালে মারা যান।
তালসেরি
তালসেরি (Thalassery) বা তেলিচেরি ভারতের কেরালা রাজ্যের কণ্ণুর জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদম শুমারি অনুসারে থালস্সের্য শহরের জনসংখ্যা হল ৯৯,৩৮৬ জন। এর মধ্যে পুরুষ ৪৭% এবং নারী ৫৩%।
এখানে সাক্ষরতার হার ৮৬%। পুরুষদের মধ্যে সাক্ষরতার হার ৮৬% এবং নারীদের মধ্যে এই হার ৮৬%। সারা ভারতের সাক্ষরতার হার ৫৯.৫%, তার চাইতে থালস্সের্য এর সাক্ষরতার হার বেশি।
এই শহরের জনসংখ্যার ১০% হল ৬ বছর বা তার কম বয়সী।
মহানগর হাকিম আদালত (বাংলাদেশ)
মহানগর হাকিম আদালত বা মেট্রোপলিটন ম্যাজিস্ট্রেট কোর্ট একটি বিশেষ ধরনের বিচারিক আদালত যা কেবলমাত্র বাংলাদেশের মহানগর অঞ্চলে পাওয়া যায়। ১৯৭৬ সালে বাংলাদেশ সরকারকে শুধুমাত্র মহানগর অঞ্চলের জন্য পৃথক ধরনের আদালত প্রতিষ্ঠার নির্দেশ দেয়। মহানগর হাকিম আদালত আদালতের দ্বিতীয় স্তর যা জুডিশিয়াল ম্যাজিস্ট্রেটরা পরিচালনা করেন। এই আদালতগুলি মহানগর সেশন আদালতের অধীনে এবং নিয়ন্ত্রণাধীন।
কেয়ামত সে কেয়ামত তক
কেয়ামত সে কেয়ামত তক (কেয়ামত থেকে কেয়ামত পর্যন্ত) হচ্ছে ১৯৮৮ সালের একটি বলিউড প্রণয়ধর্মী চলচ্চিত্র। এটি মনসুর খান দ্বারা পরিচালিত, লিখিত এবং তার চাচা নাসির হুসাইন দ্বারা প্রযোজিত ছিলো। নায়ক হিসেবে ছিলেন আমির খান এবং নায়িকা ছিলেন জুহি চাওলা। চলচ্চিত্র মুক্তি পায় ২৯ এপ্রিল ১৯৮৮ তারিখে এবং চলচ্চিত্র-সমালোচকদের প্রশংসা পায়, এবং এটি ছিল একটি প্রধান বাণিজ্যিক সাফল্যলাভ করা চলচ্চিত্র। বাংলাদেশে এই চলচ্চিত্রটি "কেয়ামত থেকে কেয়ামত" (১৯৯৩) নামে পুনঃনির্মাণ করা হয় যেখানে সালমান শাহ এবং মৌসুমী অভিনয় করেন।
মহানগর হাকিম আদালত (বাংলাদেশ)
শ্রেণিবিন্যাস
মহানগর হাকি। আদালতের তিন স্তরের কাঠামো রয়েছে-
কেয়ামত সে কেয়ামত তক
বক্স অফিস
১৯৮৮ সালে কেয়ামত সে কেয়ামত তক দেশীয়ভাবে সংগ্রহ করে ভারতীয় টাকা৫ কোটি, এবং ছিল ব্লকবাস্টার, যার ফলে এটি এ বছরের তৃতীয় সর্বোচ্চ-রোজগার করা চলচ্চিত্র।যার আগে রয়েছে তেজাব এবং শাহেনশাহ।
মহানগর হাকিম আদালত (বাংলাদেশ)
শ্রেণিবিন্যাস
অতিরিক্ত চিফ মেট্রোপলিটন ম্যাজিস্ট্রেটদের চিফ মেট্রোপলিটন ম্যাজিস্ট্রেটের সমস্ত বা যে কোনও ক্ষমতা রয়েছে। মহানগর হাকিম প্রথম শ্রেণির মহানগর হাকিম নামেও পরিচিত, তিনি চিফ মেট্রোপলিটন ম্যাজিস্ট্রেটের অধস্তন।
কেয়ামত সে কেয়ামত তক
পুনর্নির্মাণ
চলচ্চিত্রটি তেলুগু হিসেবে আক্কাড়া আম্মায়ী ইক্কাড়া আব্বায়ী নামে তৈরি করা হয়। যাতে আত্মপ্রকাশ ঘটে তেলুগু মেগাস্টার চিরঞ্জীবীর ভাই পবন কল্যাণ এর। চলচ্চিত্রটির আরেকটি পুনঃনির্মান বাংলাদেশে কেয়ামত থেকে কেয়ামত নামে ১৯৯৩ সালে বের হয়। যাতে আত্মপ্রকাশ করেন বাংলাদেশের সালমান শাহ এবং মৌসুমী।
মহানগর হাকিম আদালত (বাংলাদেশ)
জরিমানার সুযোগ
মেট্রোপলিটন ম্যাজিস্ট্রেটের ক্ষমতাগুলির মধ্যে সর্বোচ্চ পাঁচ বছরের কারাদণ্ড, একাকী বন্দি আইনের দ্বারা অনুমোদিত, ১০,০০০ টাকা পর্যন্ত জরিমানা এবং বেত্রাঘাতের আদেশ অন্তর্ভুক্ত রয়েছে ।
ফ্রান্স-অ্যান্টিলেস
ফ্রান্স-অ্যান্টিলেস হ'ল একটি ফরাসি ভাষার দৈনিক সংবাদপত্র, যা গুয়াদলুপ এবং মার্টিনিকে প্রকাশিত হয়। কাগজটির মালিক গ্রুপ হেরসেন্ট মিডিয়া। পত্রিকাটির ফ্রেঞ্চ গায়ানায়, ফ্রান্স-গায়ানে নামক একটি ভগিনী প্রকাশনা প্রকাশনা রয়েছে। সংবাদপত্রটি ১৯৬৪ সালে তৈরি হয়েছিল এবং এটির সর্বশেষ সংস্করণ প্রকাশিত হয়েছিল ২৪ মার্চ ২০২০-এ। অড-জ্যাক রুয়েটার্ড জুন ২০১৭-এ পত্রিকার মালিক হয়েছিলেন। ফোর্ট-ডি-ফ্রান্সের বাণিজ্যিক আদালত ২০২০-এর জানুয়ারী এর সমাপ্তি ঘোষণা করেছিল।
ডায়ানা পেরিম্যান
ডায়ানা পেরিম্যান এমবিই (৯ নভেম্বর ১৯২৫ - ১০ জানুয়ারী ১৯৭৯) ছিলেন একজন অস্ট্রেলীয় অভিনেত্রী, যিনি মঞ্চ, চলচ্চিত্র এবং টেলিভিশনে উপস্থিত ছিলেন। তিনি ১৯৭৯ সালে মরণোত্তর এমবিই উপাধিতে ভূষিত হন।
তিনি মঞ্চ ও চলচ্চিত্র অভিনেত্রী এবং গায়ক জিল পেরিম্যানের বোন ছিলেন।
শাদী আমিন
থাম্ব|শাদী আমিন ২০১৩ সালে কোলনে অনুষ্ঠিত আইডব্লিউএসএফ-এর অনুষ্ঠানে শাদী আমিন (জন্ম ১৯৬৪) একজন ইরানি লেখক ও কর্মী । ১৯৮০-এর দশকের গোড়ার দিকে তিনি তার রাজনৈতিক কর্মকাণ্ডের কারণে ইরান ত্যাগ করতে বাধ্য হন। তিনি বর্তমানে জার্মানিতে নির্বাসিত জীবনযাপন করছেন।
জীবনী
ইরান ছাড়ার আগে, আমিনকে প্রকাশ্যে তার যৌন বৈশিষ্ট্য বা লক্ষণ লুকিয়ে রাখতে হয়েছিল, যদিও তার নিজের পরিবারে নিজেকে প্রকাশ করার স্বাধীনতা ছিল। আমিন ১৯৭৯ সালে রাজনৈতিকভাবে সক্রিয় ছিলেন, যখন তার বয়স মাত্র ১৪ বছর: তিনি খোমেনির শাসনের বিরুদ্ধে ছিলেন। অবশেষে, তাকে ১৯৮৩ সালে পালাতে হয়েছিল, ফ্রাঙ্কফুর্টে বসতি স্থাপনের জন্য ইস্তাম্বুল ও বার্লিন হয়ে পাকিস্তান ভ্রমণ করে।
তিনি লিঙ্গ বৈষম্য, মহিলাদের বিরুদ্ধে পদ্ধতিগত নিপীড়ন এবং ইসলামী প্রজাতন্ত্র ইরানে নারী সমকামী ও হিজড়াদের অবস্থা নিয়ে গবেষণা করেছেন এবং তার ফলাফল সহ জেন্ডার এক্স নামে একটি বই প্রকাশ করেছেন। রাহা বাহরাইনি তার গবেষণার একটি ইংরেজি সংশ্লেষণও প্রকাশ করেছেন, যার শিরোনাম ডায়াগনোসিং আইডেন্টিটিজ, বউন্ডিং বডিস।     শাদী আমিন তুরস্কে এলজিবিটি লোকদের নিয়ে পড়াশোনা করেছেন এবং তুরস্ককে এমন একটি স্থান হিসেবে বর্ণনা করেছেন যেখানে ইরানের লোকেরা সহজেই রাজনৈতিক আশ্রয় চাইতে পারে।
তিনি ইরানি মহিলা নেটওয়ার্ক অ্যাসোসিয়েশনের (শাবকেহ) প্রতিষ্ঠাতা সদস্য এবং বর্তমানে ইরানি লেসবিয়ান নেটওয়ার্ক-এর অন্যতম সমন্বয়কারী। তিনি ৬রাং এর সমন্বয়কারী হিসাবে ইরানে মানবাধিকারের জন্য জাতিসংঘের সুপারিশের বিষয়ে মন্তব্য করেছেন। তিনি জাস্টিস ফর ইরানের সংগঠনের সহ-প্রতিষ্ঠাতা।
ক্রিয়াকলাপ ও প্রকাশনা
শাদী আমিন ২০০০ সালে বার্লিনে একটি সম্মেলনে ইরানে ইসলামিক স্টেটের রক্ষণশীল প্রতিক্রিয়াগুলির বিরুদ্ধে একটি বিক্ষোভের আয়োজন করেছিলেন। বার্লিন এক্সাইল্ড উইমেন অব ইরান এগেইনস্ট ফান্ডামেন্টালিজমের (বিইউআইএএফ) সদস্য হিসেবে তিনি ইসলামী প্রজাতন্ত্রের ভুক্তভোগীদের জন্য এক মুহূর্তের নীরবতার সাথে সম্মেলনটি শুরু করতে বলেন, যখন বিইউআইএএফ-এর অন্যান্য সদস্যরা " কালো চাদরগুলো পরেছিলেন, যা সভা ও ইসলামী প্রজাতন্ত্রের বিরুদ্ধে স্লোগান ছিল"। এই ঘটনার ফলে দর্শকদের বেশ কয়েকজন সদস্য বিক্ষোভকারীদের থামানোর চেষ্টা করে এবং পুলিশকে ডাকা হয়।
শাদী গোলরোখ জাহাঙ্গীরির সাথে যৌথভাবে ২০০৯ সালে হামদ শহীদিয়ান ক্রিটিক্যাল ফেমিনিস্ট পেপার অ্যাওয়ার্ড জিতেছিলেন। এই পুরস্কারটি ইরানি নারীবাদী পণ্ডিত এবং টরন্টো বিশ্ববিদ্যালয়ের অধ্যাপক হামেদ শহিদিয়ানকে স্মরণে তৈরি করা হয়েছিল এবং মধ্য প্রাচ্যের মহিলাদের গবেষণায় সমালোচনামূলক পরীক্ষার জন্য তহবিল প্রদানের জন্য ব্যবহৃত হয়।
শ্রাবণী সেন
শ্রাবণী সেন একজন ভারতীয় বাঙালি রবীন্দ্রসঙ্গীত শিল্পী। ইনি বিখ্যাত রবীন্দ্র সঙ্গীত শিল্পী সুমিত্রা সেনের কন্যা এবং গায়িকা ইন্দ্রাণী সেনের অনুজা।
শিল্পী জীবন
প্রখ্যাত রবীন্দ্রসঙ্গীত শিল্পী সুমিত্রা সেনের কন্যা হয়েও শৈশবে তার সঙ্গীতের প্রতি বিশেষ ঝোঁক ছিল না। সেই সময় তিনি তবলাবাদনে কিছু দক্ষতা অর্জন করেছিলেন। পরে তিনি গীতবিতান থেকে সঙ্গীতশিক্ষা করেন। ১৯৯৩ সালে রবীন্দ্রসঙ্গীতে তার প্রথম অ্যালবাম "আমার একটি কথা" প্রকাশিত হয়। এরপরে ১৯৯৬ সালে তার দ্বিতীয় অ্যালবাম "বন্ধু রহো সাথে" প্রকাশ লাভ করে। ২০০০ সালে তিনি ঋতুপর্ণ ঘোষ পরিচালিত উৎসব ছবিতে "অমল ধবল পালে লেগেছে" গানটি গেয়ে প্রথম নেপথ্যকণ্ঠশিল্পী হিসেবে আত্মপ্রকাশ করেন। পরবর্তীকালে তিনি বিদেশেও একাধিক অনুষ্ঠানে আমন্ত্রিত হয়ে সঙ্গীত পরিবেশন করেন। নেপথ্যকণ্ঠশিল্পী হিসেবে "দেখা" (গৌতম ঘোষ পরিচালিত), "বাড়িওয়ালি" (ঋতুপর্ণ ঘোষ পরিচালিত), "স্বপ্নের ফেরিওয়ালা" (সুব্রত সেন পরিচালিত), "সাঁঝবাতির রূপকথারা" (অঞ্জন দাস পরিচালিত), "বালিগঞ্জ কোর্ট" (পিনাকী চৌধুরী পরিচালিত), "হেমন্তের পাখি" (ঊর্মি চক্রবর্তী পরিচালিত) সহ বহু চলচ্চিত্রে তিনি গান করেন।
পুরস্কার
২০০০ সালে তিনি ঋতুপর্ণ ঘোষ পরিচালিত উৎসব ছবিতে গান গেয়ে বেঙ্গল ফিল্ম জার্নালিস্টস' অ্যাসোসিয়েশনের পক্ষ থেকে শ্রেষ্ঠ মহিলা নেপথ্যকণ্ঠশিল্পী হিসেবে পুরস্কার লাভ করেন।
রংপুরের পীরগঞ্জে সাম্প্রদায়িক সহিংসতা
২০২১ সালের ১৬ অক্টোবর রাতে সামাজিক যোগযোগ মাধ্যম ফেসবুকে কাবা শরীফের ছবিতে কথিত আপত্তিকর মন্তব্যের জের ধরে রংপুর জেলা পীরগঞ্জ উপজেলার রামনাথপুর ইউনিয়নের তিনটি হিন্দু অধ্যুষিত গ্রামে সহিংসতার ঘটনা ঘটায় স্থানীয় কয়েক হাজার মুসলমান। এসময় তারা হিন্দুদের বাড়িঘর, ব্যবসা প্রতিষ্ঠান ও মন্দিরে হামলা, ভাঙচুর, অগ্নি সংগোযোগ ও লুটপাট চালায়। ক্ষতিগ্রস্থ হয় মোট ৬৬টি পরিবার। এসব পরিবারের ৭টি টিনের বাড়ি, ৯টি ইটের তৈরি বাড়ি, ৪টি মাটির ঘর, ২টি দোকানসহ প্রায় ২৫টি বাড়ি ও দোকান আগুনে পুড়িয়ে দেওয়া হয়। হামলা-অগ্নিসংযোগের ঘটনাটি সংঘটনে নেতৃত্ব দেন রংপুর কারমাইকেল কলেজের দর্শন বিভাগের স্নাতকোত্তর শ্রেণির ছাত্র ও ওই বিভাগে ছাত্রলীগের কমিটির ১ নং সহ-সভাপতি এসএম সৈকত মণ্ডল (২৪)। তবে তার সম্পৃক্ততার বিষয়টি প্রকাশ পেলে গত ১৮ অক্টোবর তাঁকে অব্যাহতি দেওয়া হয় এবং তাকে আটকের পর অব্যহতির বিষয়টি প্রচার করা হয়।
সূত্রপাত ও ঘটনাপ্রবাহ
থাম্ব|সহিংসতায় পুরে যাওয়া হিন্দুদের একটি ভ্যানগাড়ি। ২০২১ সালের ১৩ অক্টোবর কুমিল্লায় নানুয়া দীঘির উত্তরপাডড়েরর পূজামণ্ডপের বাইরে রাম-সীতা-লক্ষ্মণ-হনুমান মূর্তিরস্থলে হনুমান মূর্তির কোলের উপর একটি কুরআন শরীফ দেখা যায়। কুরআন উদ্ধারের পর এর ছবি স্যোশাল মিডিয়ায় নানাভাবে নানা ভাষ্যে খবর ছড়িয়ে পড়ে। কুরআন নিয়ে অবমাননার বিষয়টি নিয়ে ফেসবুকে লাইভ করে ফয়েজ আহমেদ নামে এক ব্যক্তি । খবর পেয়ে স্থানীয় উগ্র মুসলমানরা ওই মণ্ডপে হামলা চালিয়ে প্রতিমা ভাঙচুর করে। ছাতিপাড়া চন্দ্রমনি রক্ষা কালী মন্দিরেও হামলা করে প্রতিমা ভাঙচুর ও আগুন দেয়া হয়। বাইরে আরো ১৫টি মন্দির ও মণ্ডপের পূজার গেটে আগুন দেয়া হয়, ভাঙচুর করা হয়। এই কারণে ওই দিন বেশ কিছু মন্দিরে পূজা বন্ধ হয়ে যায়।
‘পূজামণ্ডপে কোরআন রেখে কোরআন অবমাননা করা হয়েছে’ -এমন গুজব দেশজুড়ে ছড়িয়ে পড়ায় দেশের বিভিন্ন জায়গার পূজামণ্ডপ ও হিন্দু সম্প্রদায়ের মানুষ, মন্দির, ব্যবসা প্রতিষ্ঠান, বাড়ি-ঘরে হামলা করতে থাকে উগ্র মুসলমানরা। এরই এক পর্যায়ে ১৬ অক্টোবর রংপুরের পীরগঞ্জ উপজেলায় ফেসবুকে কা’বা শরীফের ছবিতে ‘আপত্তিকর মন্তব্যের’ অভিযোগ এনে তিনটি গ্রামে হামলা, ভাঙচুর, লুটপাট করা হয়।
‘ভালবাসার প্রস্তাব’ নামের একটি ফেসবুক আইডির প্রোফাইল ফটোতে কাবা শরীফের ছবি ছিল। সেই ছবিতে পরিতোষ সরকার নামে রামনাথপুর ইউনিয়নের মাঝিপাড়া গ্রামের এক কিশোর আপত্তিকর মন্তব্য করেছে এমন অভিযোগ এনে আশেপাশের গ্রামে উত্তেজনা ছড়ানো হয়। এতে নেতৃত্ব দেন ও  স্থানীয় উগ্র মুসলমানদের সংগঠিত করেন রংপুর কারমাইকেল কলেজের দর্শন বিভাগের স্নাতকোত্তর শ্রেণির ছাত্র ও ওই বিভাগে ছাত্রলীগের কমিটির ১ নম্বর সহ-সভাপতি এসএম সৈকত মণ্ডল (২৪)।  ঘটনার দিন ফেসবুকে বিভিন্ন ধরনের উসকানিমূলক বক্তব্য এবং মিথ্যা পোস্টের মাধ্যমে গুজব ছড়িয়ে স্থানীয় লোকজনকে উত্তেজিত করতে থাকেন সৈকত মণ্ডল।  অপরদিকে একটি মসজিদ থেকে মাইকিং করে উসকানিমূলক বক্তব্য দিয়ে স্থানীয় লোকজনকে জড়ো করেন সৈকত মণ্ডলের সহযোগী রবিউল ইসলাম (৩৬)।  এসব গুজব ও মাইকে উস্কানিতে গত ১৬ অক্টোবর, রবিবার দিনভর আশেপাশের গ্রামগুলোতে উত্তেজনা বিরাজ করে। পুলিশ খবর পাওয়ার পর পরিস্থিতি আঁচ করতে পেরে পুলিশ পরিতোষ সরকারের বাড়িসহ আশপাশের বাড়িতে নিরাপত্তা দেয়।  কিন্তু সন্ধ্যার পর থেকে গ্রামটি ঘিরে কয়েক হাজার মানুষ জড়ো হয়। রাত ৯টায় তারা অতর্কিত হামলা চালিয়ে রামনাথপুর ইউনিয়নের হিন্দু অধ্যুষিত মাঝিপাড়া, বটতলা ও হাতীবান্ধা গ্রামের হিন্দুদের বাড়িঘর, ব্যবসা প্রতিষ্ঠান ও মন্দিরে হামলা, ভাঙচুর, অগ্নি সংগোযোগ ও লুটপাট করে।
প্রত্যক্ষদর্শীদের ভাষ্য, ইসলামিক স্লোগান দিয়ে বসতবাড়িতে ঢুকে দুর্বৃত্তরা গ্রামজুড়ে তাণ্ডব চালায়। এ সময় তারা হিন্দু সম্প্রদায়ের লোকজনকে মারধর করে, হুমকি দেয়, অকথ্য ও আপত্তিকর ভাষায় গালাগাল করে। প্রাণ বাঁচাতে নারী, পুরুষ ও শিশুরা বাড়ি ছেড়ে পাশের ধানখেতে আশ্রয় নেয়। দুর্বৃত্তরা তখন একের পর এক বাড়িতে আগুন ধরিয়ে দেয়। হামলাকারীরা গ্রামের বসতবাড়িতে ঢুকে অন্তত আধা ঘণ্টা ধরে তাণ্ডবলীলা চালালেও পুলিশের ভূমিকা দৃশ্যমান ছিল না। হামলাকারীরা চলে যাওয়ার পর পুলিশ গ্রামে গেলে ধানখেতে আশ্রয় নেওয়া লোকজন বাড়িতে ফেরে।
প্রতিক্রিয়া
ঘটনার পর গত ১৯ অক্টোবার হামলা ও অগ্নিসংযোগে ক্ষতিগ্রস্ত হিন্দুপাড়া পরিদর্শন করেন জাতীয় সংসদের স্পিকার ও রংপুর-৬ (পীরগঞ্জ) আসনের সাংসদ শিরীন শারমিন চৌধুরী। এসময় তিনি এই সহিংসতার ঘটনাকে পূর্ব পরিকল্পিত উল্লেখ করে। এ হামলায় বহিরাগতরাও অংশ নিয়েছিল ও যারা জড়িত তাদের আইনের আওতায় আনার ঘোষণা দেন। ক্ষতিগ্রস্থদের পুনর্বাসনেরও আশ্বাস দেন তিনি। পীরগঞ্জে সহিংসতার ঘটনায় রংপুর জেলা-উপজেলাসহ সারাদেশের সচেতন মহল, বিভিন্ন রাজনৈতিক, অরাজনৈতিক, পেশাজীবি সংগঠন তীব্র নিন্দা ও প্রতিবাদ জানায়।  রংপুর নগরীসহ দেশের বিভিন্ন জায়গায় সহিংসতায় জড়িত ধর্মান্ধ গোষ্ঠিটির বিরুদ্ধে মানববন্ধন, বিক্ষোভ সমাবেশ করে দ্রুত এ ঘটনার বিচার দাবি করেন বিভিন্ন শ্রেণি-পেশার মানুষ। স্যোশাল মিডিয়াতেও বিষয়টি নিয়ে তীব্র নিন্দা, প্রতিবাদ, বিচারের দাবি জানানো হয়।
ক্ষয়ক্ষতি
পীরগঞ্জের সহিংসতায় ক্ষতিগ্রস্থ হয় মোট ৬৬টি পরিবার। এসব পরিবারের ৭টি টিনের বাড়ি, ৯টি ইটের তৈরি বাড়ি, ৪টি মাটির ঘর, ২টি দোকানসহ প্রায় ২৫টি বাড়ি ও দোকান আগুনে পুড়িয়ে দেয় মুসলমান সম্প্রদায়ের লোকজন। এছাড়াও মন্দিরে ভাঙচুর, গবাদিপশু, স্বর্ণালঙ্কার, নগদ অর্থ লুট করা হয়।
মামলা ও বিচারকার্য
পীরগঞ্জের ঘটনায় পুলিশের পক্ষ থেকে ৪টি মামলা দায়ের করা হয়। এরমধ্যে ৩ টি ডিজিটাল নিরাপত্তা আইনে ও অপরটি মামলা হয়েছে হিন্দুদের বাড়িঘরে ভাঙচুর, অগ্নিসংযোগ ও লুটের অভিযোগে। এই মামলায় ৪১ জনের নাম উল্লেখসহ অজ্ঞাতপরিচয় অনেককে আসামি করা হয়। দ্বিতীয় মামলাটি ডিজিটাল নিরাপত্তা আইনে ফেসবুকে ধর্ম অবমাননার মন্তব্য করার অভিযোগে অভিযুক্ত আসামি পরিতোষ সরকার (১৫) এর নামে। পরিতোষকে ১৮ অক্টোবর রাতে জয়পুরহাট থেকে আটক করা হয়। অপর মামলাটি ফেসবুকে  দুই জনের বিরুদ্ধে নতুন করে ডিজিটাল নিরাপত্তা আইনে মামলা করা হয়।  ডিজিটাল নিরাপত্তা আইনে গ্রেপ্তার দুজন হলেন মাঝিপাড়া বড়করিমপুর এলাকার পাশের বড় মজিদপুর গ্রামের উজ্জ্বল হাসান (২১) ও সদর ইউনিয়নের কিশোরগাড়ি গ্রামের আল আমিন (২২)।
আপত্তিকর মন্তব্য করা নিয়ে পীরগঞ্জে হামলার ঘটনার ৪০ দিন আগে রামনাথপুর ইউনিয়নের মাঝিপাড়া গ্রামের পরিতোষ সরকারের সাথে পার্শ্ববর্তী বড় মজিদপুর গ্রামের উজ্জ্বল হাসান (২১) এর কথা কাটাকাটি হয়। পরিতোষকে শায়েস্তা করার জন্য তার দেওয়া আপত্তিকর পোস্টের স্ক্রিনশট বিভিন্নজনের কাছে পাঠায় উজ্জ্বল। এতে আশেপাশের লোকজন সংগঠিত ও উত্তেজিত হয়ে ওঠে।
২৪ অক্টোবর রাতে পীরগঞ্জে সহিংসতার ঘটনায় অংশ নেওয়া আবদুল্লাহ আল মামুন (২৩) ও ওমর ফারুক টনেট (২৪) নামে দুই শিবির কর্মীকে আটক করে পুলিশ। এই দুই জনের বাড়ি গাইবান্ধা জেলার সাদুল্যাপুরে হলেও ঘটনার রাতে তারা পেট্রল নিয়ে মোটরসাইকেলে করে সাদুল্যাপুর থেকে পীরগঞ্জে এসে হামলায় অংশ নেয়।
২৫ অক্টোবর পীরগঞ্জ থানার ভারপ্রাপ্ত কর্মকর্তা (ওসি) সরেস চন্দ্র বলেন, ‘শিবির ক্যাডার আব্দুল্লাহ আল মামুনের নেতৃত্বে ঘটনার দিন প্রায় ৩০টি মোটর সাইকেল নিয়ে জামায়াত-শিবিরের ক্যাডাররা জেলেপাড়ায় হিন্দু সম্প্রদায়ের ওপর সহিংস ঘটনা ঘটায়। তাই আবদুল্লাহ আল মামুন ও ওমর ফারুককে গ্রেপ্তার করে জিজ্ঞাসাবাদের জন্য আদালতে সাত দিনের রিমান্ড চাওয়া হয়েছে।’
ভাখশ নদী
ভাখশ নদী (Вахш), যেটি উত্তর-মধ্য তাজিকিস্তানে সুরখোব (Surkhob (Сурхоб)) নামেও পরিচিত এবং কির্গিজস্তানে কাইজেল-সু (Кызылсуу) নামে পরিচিত, একটি মধ্য এশিয়ার নদী এবং তাজিকিস্তানের অন্যতম প্রধান নদী। এটি আমু দরিয়ার একটি উপনদী।
ভূগোল
নদীটি পামীর পার্বত্য অঞ্চলের মধ্য দিয়ে প্রবাহিত যার কারণে প্রায়ই নদীটির গিরিপথ সংকীর্ণ হয় এবং গভীর গিরিখাতের সৃষ্টি হয়। তাজিকিস্তানে সবচেয়ে বড় হিমবাহগুলো, যার মধ্যে রয়েছে ফেডচেঙ্কো (এটি মেরু অঞ্চলগুলোর বাইরে বিশ্বের সবচেয়ে দীর্ঘতম হিমবাহ) এবং আব্রামভ হিমবাহ, ভাখশ নদীতে জল নিষ্কাশন করে থাকে।  এর বৃহত্তম উপনদী মুকসু এবং ওবিহিংউ। ওবিহিংউ ও সুরখোব নদীদ্বয়ের সঙ্গমস্থলে, ভাখশ নদীটির উৎপত্তি হয়েছে।
পামীর থেকে বের হয়ে যাওয়ার পর, নদীটি দক্ষিণ-পশ্চিম তাজিকিস্তানের উর্বর নিম্নভূমির মধ্য দিয়ে প্রবাহিত হয়। তাজিকিস্তান ও আফগানিস্তানের সীমান্তে পাঞ্জ নদী দিয়ে প্রবাহিত হওয়ার মাধ্যমে এটি শেষ হয়। এই সঙ্গমস্থল থেকেই জন্ম হয় মধ্য এশিয়ার অন্যতম প্রধান নদী আমু দরিয়ার। পূর্ব ইউএসএসআর-তে অধুনা বিলুপ্ত ক্যাস্পিয়ান বাঘের সর্বশেষ যে আবাসস্থল তিগ্রোভায়া বল্কা নেচার রিসার্ভ ছিল, তা এই ভাখশ এবং পাঞ্জ নদীর সঙ্গমস্থলেই অবস্থিত।
ভাখশের অববাহিকা এলাকা ৩৯,১০০ বর্গ কিমি, যার মধ্যে ৩১,২০০ বর্গ কিমি (৭৯.৮%) তাজিকিস্তানের অভ্যন্তরে অবস্থিত। নদীটি আমু দারিয়ার মোট প্রবাহের প্রায় ২৫% অবদান রাখে। এর গড় নিষ্কাশন ৫৩৮ ঘনমিটার/সেকেন্ড এবং বার্ষিক নিষ্কাশন ২০ ঘনকিমি। যাহোক, যেহেতু ভাখশ মূলত হিমবাহের তুষার-নির্গমনের উপর নির্ভরশীল, এর প্রবাহ হার শীতকালে এবং গ্রীষ্মকালে সম্পূর্ণ ভিন্ন থাকে। নুরেক বাঁধের পরিমাপ নির্দেশ করে যে, শীতকালীন প্রবাহের হার ১৫০ ঘনমিটার/সেকেন্ড এবং গ্রীষ্মকালীন মাসগুলোতে প্রবাহের হার ১৫০০ ঘনমিটার; যা শীতকালীন প্রবাহের দশগুণ। ডান|থাম্ব|294x294পিক্সেল|মুক-সু এবং ক্আইজেল-সু এর মিলন থেকে উতপন্ন সুরখোব নদী
অর্থনৈতিক উন্নয়ন
মানব ব্যবহারের জন্য ভাখশ ব্যাপকভাবে বিকশিত হয়েছে। বিদ্যুৎ, অ্যালুমিনিয়াম এবং তুলা তাজিকিস্তানের অর্থনীতির মূল অংশ এবং ভাখশ এই তিনটি সেক্টরের সাথেই জড়িত। ২০০৫ সাল পর্যন্ত জলবিদ্যুৎ দেশের বিদ্যুৎ সরবরাহের ৯০% সরবরাহ করেছিল এবং ভাখশের উপরে নির্মিত পাঁচটি বাঁধ থেকে এই বিদ্যুৎ উৎপাদন হয়; যাদের মধ্যে প্রধান বাঁধ হলো বিশ্বের দ্বিতীয় উচ্চতম বাঁধ নুরেক।  নুরেকের নিম্ন অববাহিকায় রয়েছে আরো চারটি বাঁধ যথা: বাইপাজা, সাংতুদা ১, সাংতুদা ২ এবং গোলভন্নয়া বাঁধ। এই বাঁধগুলোর জলবিদ্যুৎ উৎপাদনের কল্যাণে তাজিকিস্তান বিশ্বের মাথাপিছু সর্বোচ্চ জলবিদ্যুৎ উৎপাদকে পরিণত হয়েছে। এই জলবিদ্যুৎ তাজিকিস্তানের শিল্প উৎপাদন ও রপ্তানি রাজস্বের প্রধান উতৎস, তুরসুঞ্জোদাতে অবস্থিত তাজিক অ্যালুমিনিয়াম কোম্পানির অ্যালুমিনিয়াম উৎপাদন ক্ষমতা বাড়িয়েছে। তুলো উৎপাদনের সেচের কাজেও ভাখশের জল ব্যবহৃত হয়; ভাখশ থেকে আহরিত জলের ৮৫%-ই সেচের কাজে ব্যবহার করা হয়।
তাজিক স্বাধীনতার পরে
সোভিয়েত মধ্য এশিয়ার একটি কেন্দ্রীয়ভাবে পরিকল্পিত অর্থনৈতিক দেশ ছিল, যা বিভিন্ন প্রজাতন্ত্রের মধ্যে একে অপরের সাথে সম্পদ ভাগ করে নেওয়ার পদ্ধতিতে চলতো। গ্রীষ্মের সময়, যখন নদী প্রবাহ সর্বোচ্চ থাকত, তাজিকিস্তান (মূল প্রজেক্টের অবস্থিত) ভাখশ নদীর উপর নির্মিত জলাধারগুলো থেকে জল সরবরাহ করত, যা জলবিদ্যুৎ উৎপাদনে সাহায্য করত এবং সেই বিদ্যুৎ দিয়ে উজবেকিস্তান এবং তুর্কমেনিস্তানের বিভিন্ন সেচ প্রকল্পে পাম্প চালানো হতো।  শীতকালে তাজিক বাঁধগুলো জল সঞ্চয় করত এবং জীবাশ্ম-জ্বালানি-সমৃদ্ধ নিম্ন অববাহিকার দেশসমূহ থেকে তাজিকিস্তানকে তেল এবং গ্যাসজাত বিদ্যুৎ সরবরাহ করা হতো।
যাহোক, স্বাধীনতোত্তর সময় এই অঞ্চলে আঞ্চলিক সীমান্তবিরোধের কারণে, এই সিস্টেমটি ভেঙ্গে দেওয়া হয়েছিল এবং এখনো কোনও সমঝোতা সমবায় ব্যবস্থা নেওয়া হয়নি। নিম্ন অববাহিকার দেশগুলোর জ্বালানী সরবরাহ কম নির্ভরযোগ্য এবং আরো ব্যয়বহুল হচ্ছে এবং দরিদ্র তাজিকিস্তান শীতকালীন জলবিদ্যুৎ উৎপাদন বাড়িয়ে তুলতে পারছে না, কারণ তাহলে তা গ্রীষ্মে সেচ ও বিদ্যুৎকে বিপন্ন করবে। এই নির্ভরতাটি ২০০৮ এবং ২০০৯ সালের শীতকালে জ্বালানি সংকট সৃষ্টি করেছে, এমনকি রাজধানী শহর দুশানবেও এই বিদ্যুৎ সংকট দেখা দিয়েছিল। আন্তর্জাতিক ক্রাইসিস গ্রুপ কর্তৃক পরিচালিত এক গবেষণায় দেখা গেছে, উচ্চতর জাতীয়তাবাদ এবং সীমান্ত বিরোধগুলো কেন্দ্রীয় এশিয়ায় জলবণ্টনের সমাধান করা জটিল।